Milijarder i burzovni špekulant George Soros donirao je 28,3 milijuna dolara za predsjedničke izbore u SAD 2020. godine, i to samo tijekom prva tri mjeseca ove godine. Novac je donirao u trenutku kada su mnogi u političkom svijetu Demokratske stranke upozorili da u kampanjama može ponestati novca jer ekonomija posustaje, piše Politico.

“Preuzeli smo velike obaveze prema koaliciji Win Justice i članicama koalicije, jer želimo da oni budu snažni i dobro financirani za izbornu kampanju 2020. godine”, rekao je glasnogovornik Sorosa. “Birači s kojima razgovaramo spadaju u one koje će duboko zahvatiti preokret koji će pandemija Covid-19 vjerojatno izazvati u studenom ove godine kada su izbori…”.

Soros je krajem ožujka uplatio nekoliko milijuna dolara odboru Win Justice i grupacijama iz partnerstva, a narednih mjeseci se obvezao dati još više novaca. Te grupacije snažno rade u političkoj kampanji za pobjedu Joe Bidena protiv Donalda Trumpa.

“Fokus Win Justice-a je da pomaže u uključivanju i mobiliziranju neopredijeljenih birača, te raditi na proširenju baze ljudi.”, rekao je Rashad Robinson, aktivist za građanska prava i glasnogovornik organizacije Color of Change, koja je uz skupine poput Planned Parenthood i SEIU, koje su članice Win Justice.

Win Justice PAC je odbor za političku akciju koji su stvorili Međunarodna unija službenika (SEIU), Planned Parenthood, Color for Changes i Center for Community Change (CCC). Sve njih obilato financiraju razni ‘filantropi’ i donatori od kojih je najpoznatiji burzovni mešetar George Soros.

Grupacija se fokusira na motiviranje neodlučnih glasača političkim kampanjama, u korist Demokratske stranke i Joe Bidena na ovim izborima.

Najveći donator i pokretač PAC-a je, napisali smo, milijarder George Soros. PAC ima vrlo čvrste veze s Demokratskom strankom. Donatori su većinom bogati ljevičari i njihova mreža donatora. Tu spada i poznati filmski redatelj i producent Steven Spielberg i njegova supruga Kate Capshaw koji su također donatori.

Soros je u siječnju i veljači donirao milijune dolara u glavnim PAC-ovcima koji pomažu demokratskom predsjedničkom kandidatu Joeu Bidenu. Donirao je velike svote novca i skupinama koje grade političku moć među ženama, uključujući milijun dolara donacije EMILY’S List i 2 milijuna dolara grupaciji Super majority, čiji je osnivač bivša voditeljica Planned Parenthooda Cecile Richards i aktivistica Black Lives Matter aktivistica Alicia Garza.

Bivša direktorica Planned Parenthooda, Cecile Richards, žena je koja je cijelu karijeru provela u borbi protiv prava na život nerođene djece. Godine 2018. dobila je nagradu za životno djelo od Američke udruge za građanske slobode (American Civil Liberties Union – ACLU). Govoreći tada na konferenciji ACLU-a pod nazivom “Vi pripadate ovdje”, Richards je primila nagradu, te u obraćanju bila naglašeno protiv Trumpa i ljudi koji vode Ameriku.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/politico.com